睇翻哋Spec,一啲普遍學生比較要concern既野:
1.電池使用時間:
最好有5個鐘以上以應付你校園既需要,因為Windows既插電設備比較大抽,唔記得帶又好難借到咁啱同樣牌子同樣系列既插電器。另外,一啲效能好好既Windows機個電池可以用既時間反而會短好多。
2. Storage size:
通常Windows機Storage size 都有翻咁上下,好多都有512Gb、1Tb既容量,應該都夠用。Windows本身個system同啲基本software可能佔左30-50GB,大家可以自己預翻。
3. Storage type:
儲存設備就有兩種:大家成日聽既hard disk同SSD。SSD既讀取同寫入資料既速度會比hard disk快,同埋kum用啲,已經係依家既主流。一啲Windows機會靜係用SSD,而一啲就會系唔同size既SSD mix hard disk。因為SSD都比hard disk貴,所以同樣價位既話,靜係SSD既電腦通常個total storage size會俾mix既版本細。咁大家自己睇番budget同容量需要購買。
建議大家可以將Windows個system同一啲不斷會有好多資料輸送或者大型既軟件例如 Adobe既software擺係SSD入面,其他一啲課堂ppt、pdf或者文件檔案就擺係hard disk入面。咁樣啟動或者run既時候電腦都會行得快啲。
不過,大家就要小心最好唔好買靜係得hard disk既電腦,因為個電腦可能開機、運行或者開file都比較慢。
4. 重量:
特別係女仔啦,因為要成日帶返學,所以用翻輕啲既電腦,~1kg-2kg會好啲(macbook系列都差唔多呢個重量)。
5. CPU&GPU:
CPU最好有i5以上。如果你淨係買黎上堂、睇pdf、煲劇正常使用,GPU通常都唔曬點樣考慮。但係如果你會做好多圖像運算既task,例如Photoshop、剪片、3D modelling,就需要買有獨立顯卡既電腦。啱啱我睇番,原來Photoshop最低要求都要Geforce GTX 1050既顯卡。所以大家有需要買既話,為左未來著想,都係最好買GTX1060或更好既顯卡。
不過大家要留意番,一啲官網上建議既顯卡係講緊會裝係desktop入面既顯卡,而係laptop,就算係exactly同一款顯卡,受到體積改裝同散熱既限制後,個效能通常都會差啲。另外,啲顯卡都會有唔同既後綴mark番有小小唔同既model,例如GTX1060Ti效能會比GTX1060好,GTX1060-MaxQ效能會比GTX1060差。所以,大家大概鎖定左一啲心水model之後,可以上YouTube睇啲跑分或者run大型software既測試。
而除左Geforce,仲有其他出顯卡既公司,例如AMD。大家都可以google下唔同公司顯卡名同效能既對照表。
6. RAM:
4GB既ram都處理到文書啲正常使用,但係最好有翻8GB。如果要整圖、剪片既話,都係要加到16GB既RAM。
7. 風扇噪音:
呢點可能比較minor,但係大家都可以係買之前去YouTube睇下啲風扇噪音level既測試。(admin有部msi既機淨係睇下YouTube,個CPU都去到八十幾九十度,個風扇都會幾吵下 @@)
8. 保養期:
大家買部電腦好可能係預左用到大學畢業,咁就要留意番本身部機係自帶幾耐保養,通常(1-2年)。而唔同公司都會有延長保養既plan,大家可以睇下價錢,衡量下會唔會加到3-4年。